ໃນວັນທີ 7 ມີນາ 2018ນີ້, ຢູ່ທີ່ສະໂມສອນຂອງຫ້ອງວ່າການປົກຄອງເມືອງໄຊບູລີ ໄດ້ປາຖະກະຖາວັນທີ 8 ມີນາ ວັນແມ່ຍິງສາກົນ ຄົບຮອບ 108ປີ. ໂດຍການເປັນປະທານຂອງທ່ານ ຄໍາວົງ ຈັນແພງສີ ກໍາມະການປະຈໍາພັກເມືອງ ປະທານແນວລາວສ້າງຊາດເມືອງ ທັງເປັນຜູ້ຊີ້ນຳວຽກງານອົງການຈັດຕັ້ງມະຫາຊົນ, ທ່ານ ນາງ ແກ້ວອຸດົມ ແສງວິໄລສັກ ຮອງປະທານສະຫະພັນແມ່ຍິງເມືອງ, ບັນດາທ່ານໃນຄະນະປະຈໍາພັກເມືອງ, ກໍາມະການພັກເມືອງ, ຫົວໜ້າຫ້ອງການ, ພະນັກງານ, ທະຫານ, ຕໍາຫຼວດເຂົ້າຮ່ວມຢ່າງຫຼວງຫຼາຍ.
ໃນຕອນບ່າຍຂອງວັນທີ 7 ມີນາຜ່ານມານີ້, ຢູ່ທີ່ສະໂມສອນກອງບັນຊາການ ປກສ ເມືອງໄຊບູລີ ໄດ້ພິທີ ມອບ-ຮັບໃບຢັ້ງຢືນນາມມະຍົດໜ່ວຍພັກເຂັ້ມແຂງ-ຮູ້ນຳພາພາຮອບດ້ານຄັ້ງທີ IV ຂອງ 5 ໜ່ວຍພັກຄື: ໜ່ວຍພັກຫ້ອງການ, ໜ່ວຍພັກຕໍາຫຼວດ, ໜ່ວຍພັກສັນຕິບານ, ໜ່ວຍພັກພາລາທິການ ແລະໜ່ວຍພັກສໍາມະໂນຄົວ. ໂດຍໃຫ້ກຽດເປັນປະທານຂອງສະຫາຍ ຈອມສີ ພະທິທັກ ຮອງເລຂາພັກເມືອງ ຫົວໜ້າຄະນະຈັດຕັ້ງເມືອງໄຊບູລີ, ສະຫາຍ ພັທ ຄໍາສຸກ ປະເສີດຄໍາຫຼ້າ, ຫົວໜ້າກອງບັນຊາການ ປກສ ເມືອງ ພ້ອມດ້ວຍບັນດາກຳມະການພັກເມືອງ, ພະແນກວິຊາການ ແລະວິຊາສະເພາະທີ່ກ່ຽວຂ້ອງເຂົ້າຮ່ວມ.